Usain Bolt kiugrott, kizárták 100 méteren - Yohan Blake a világbajnok
2011. augusztus 28., Vasárnap 13:53
A jamaicai Usain Bolt nem bírta idegileg a férfi 100 méteres síkfutás döntőjét, kiugrott, így kizárták. A nélküle rendezett döntőben honfitársa, Yohan Blake győzött.
Az atlétikai világbajnokság legnagyobb meglepetését hozta a férfi 100 méteres síkfutás fináléja. A toronymagas favorit, a címvédő Usain Bolt ugyanis kiugrott az első rajtnál, így kizárták. A pár másodperces döbbenet után a megmaradt hét versenyző másodszorra már eljött a rajttól, közülük pedig a korábbi világbajnok Kim Collins vezetett ötven méterig. A táv második részén aztán jött a jamaicai Yohan Blake, aki elment mellette, és 9,93-mal lett világbajnok. Az ezüstérem az amerikai Walter Dixé lett, míg a bronzot a remekül rajtoló Kim Collins szerezte meg. A háromszoros Európa-bajnok Christophe Lemaitre végül lecsúszott a dobogóról, így továbbra sincs fehér bőrű érmese a férfi 100 méteres síkfutásnak világbajnokságon. Blake minden idők legfiatalabb bajnoka lett 100 méteren, és Asafa Powell sérülése, Usain Bolt kizárása, valamint Steve Mullings eltiltása ellenére mégis a jamaicaiaknak szerezte meg az aranyérmet a legnagyobb figyelmet kapó sprint számban.
A döntő érdekessége volt, hogy - az 1,4 m/s-es ellenszél ellenére is - csupán a győztes Yohan Blake futott tíz másodpercen belül. A bronzérmes Kim Collins a világbajnokságok történetének legidősebb döntőse volt 100 méteren és egyben a szám legidősebb éremszerzője is lett.
Íme, a hibás rajt, ami után Boltot kizárták megosztom
10:14Nemzetközi foci: Feláldoznák Bale-t Madridban09:16Vizes vb 2017: Győzelemmel búcsúznának a Bíró-lányok a világbajnokságtól22:24Európa Liga: Remek játék, biztató eredmény, hihetünk a Vidi továbbjutásában!19:14Nemzetközi foci: Elmarad a mérkőzés, mert túlságosan érdekli a szurkolókat18:16Átigazolás: Távozik az angol gólpasszkirály17:13Átigazolás: Piqué visszatáncolt, Liverpoolban és Torinóban pedig aggódhatnak Neymar miatt16:33Magyar foci: Jövőre újra NB I-es lesz a Győr?15:36Tipp: Három kiütéses győzelemmel keseríthetjük a bukikat14:54Európa Liga: 100-ból 95-en ugyanazt gondolják a Videoton meccséről14:11Darts: Wright komoly favorit, de megizzadhat a továbbjutásértMég több hír Napi mix